ddrg/super_eurlex huggingface dataset:
Avainsanat

Tiivistelmä



Avainsanat

Siirtotyöläisten sosiaaliturva - Etuudet - Päällekkäisyyden estävät kansalliset säännöt - Sotavuosien ottaminen huomioon eläkettä laskettaessa sellaisen olettaman perusteella, joka koskee vain ajanjaksoja, joiden perusteella ei suoriteta eläkettä toisen valtion järjestelmän perusteella - Sääntely, joka ei ole asetuksessa N:o 1408/71 tarkoitettu pienentämistä, keskeyttämistä tai peruuttamista koskeva säännös

(Neuvoston asetus N:o 1408/71, sellaisena kuin se on muutettuna asetuksella N:o 1248/92)

Tiivistelmä

$$Sen kaltainen kansallinen säännös, jonka mukaan palkattuna työntekijänä 1.1.1938 ja 31.12.1944 välisenä aikana työskennelleen työntekijän katsotaan jatkaneen palkattuna työntekijänä työskentelemistä samoissa olosuhteissa koko sen ajanjakson ajan, joka on kulunut ansiotyön päättymisajankohdan ja 31.12.1945 välillä, mutta jonka mukaan tätä olettamaa ei sovelleta sellaisiin työskentelykausiin, joilta asianomainen saa eläkettä jonkin muun valtion järjestelmän perusteella, ei ole asetuksessa N:o 1408/71, sellaisena kuin se on muutettuna asetuksella N:o 1248/92, tarkoitettu etuuksien pienentämistä, keskeyttämistä tai peruuttamista koskeva säännös.

Tällaisella säännöksellä, jolla pyritään vähentämään niitä haitallisia vaikutuksia, joita toisella maailmansodalla oli kyseisen jäsenvaltion lainsäädännön soveltamisalaan kuuluneiden työntekijöiden eläkeoikeuksiin, säädetään näet ainoastaan niistä seurauksista, joita aiheutuu silloin, kun asianomainen jo saa eläkettä jonkin muun järjestelmän perusteella kokonaisilta työskentelykausilta tai niiden osilta eikä kykene osoittamaan maksaneensa niiltä riittävästi kyseiseen Belgian järjestelmään perustuvia sosiaaliturvamaksuja.
Avainsanat

Tiivistelmä



Avainsanat

Maatalous - Yhteinen markkinajärjestely - Hedelmät ja vihannekset - Hapankirsikoiden tuontiin sovellettavat suojatoimenpiteet - Vahvistettua vähimmäishintaa alhaisempi tuontihinta - Pitkälle edennyt mutta ennalta arvaamaton pilaantuminen - Maahantuojan tahdosta ja tavaroiden alkuperästä riippumaton seikka - Tasoitusmaksun periminen ei ole sallittua

(Komission asetuksen N:o 1395/94 1 artikla)

Tiivistelmä

Hapankirsikoiden vähimmäistuontihinnasta annetun komission asetuksen (EY) N:o 1395/94 1 artiklaa on tulkittava siten, että siinä säädettyä tasoitusmaksua tuotteille, jotka eivät noudata tuonnin vähimmäishintaa, ei voida periä tapauksissa, joissa hapankirsikat on luovutettu vapaaseen liikkeeseen yhteisössä alhaiseen hintaan silloin, kun alhainen hinta johtuu maahantuojan tahdosta tai tavaroiden alkuperästä täysin riippumattomista syistä, eli esimerkiksi hedelmien pitkälle edenneestä mutta ennalta arvaamattomasta pilaantumisesta. Jos asetuksen N:o 1395/94 tavoite, eli yhteisön hapankirsikkamarkkinoiden suojaaminen alhaisiin hintoihin tarjotuilta tuotteilta on saavutettu, tasoitusmaksun periminen on lainvastaista.
Avainsanat

Tiivistelmä



Avainsanat

1 Henkilöiden vapaa liikkuvuus - Sijoittautumisvapaus - Ilma-alusten rekisteröinti jäsenvaltiossa - Tietyn vähimmäisajan asettamista muiden jäsenvaltioiden kansalaisten asumiselle tai sijoittautumiselle ei voida hyväksyä

(EY:n perustamissopimuksen 6 ja 52 artikla (joista on muutettuina tullut EY 12 ja EY 43 artikla)

2 Jäsenvaltiot - Velvoitteet - Jäsenyysvelvoitteiden noudattamatta jättäminen - Yhteisön oikeuden vastaisen kansallisen oikeussäännön voimassa pitäminen - Perustelua, jossa vedotaan siihen, että hallintokäytännöllä varmistetaan perustamissopimuksen soveltaminen, ei voida hyväksyä

Tiivistelmä

1 Jäsenvaltion säännöksiä muiden jäsenvaltioiden luonnollisiin henkilöihin ja oikeushenkilöihin sovellettavasta erityisjärjestelystä, jonka mukaan ilma-aluksen rekisteröinti jäsenvaltiossa edellyttää hakijan olleen asunut kyseisessä valtiossa tai olleen sijoittautunut siihen vähintään vuoden ajan, on pidettävä perustamissopimuksen 6 artiklassa (josta on muutettuna tullut EY 12 artikla) kiellettynä kansalaisuuteen perustuvana syrjintänä, joka rajoittaa perustamissopimuksen 52 artiklan (josta on muutettuna tullut EY 43 artikla) vastaisesti kyseisten henkilöiden sijoittautumisvapautta.

2 Pelkkää hallintokäytäntöä, jolle on ominaista se, että hallintoelimet voivat muuttaa sitä mielensä mukaan, ja jota ei riittävällä tavalla tehdä julkiseksi, ei voida pitää perustamissopimuksen mukaisten velvoitteiden pätevänä täytäntöönpanon muotona, eikä se siten poista jäsenyysvelvoitteiden laiminlyöntiä, joka johtuu siitä, että kansallinen lainsäädäntö ei ole yhteisön lainsäädännön mukaista.
Avainsanat

Tiivistelmä



Avainsanat

1. Maatalous EMOTR Tilien tarkastaminen ja hyväksyminen Lopullinen kieltäytyminen ottamasta vastattavaksi tiettyjä menoja Edeltävän kontradiktorisen menettelyn välttämättömyys

2. Toimielinten säädökset, päätökset ja muut toimet Perustelut Perusteluvelvollisuuden laajuus EMOTR:sta rahoitettuja menoja koskevien tilien tarkastamisesta ja hyväksymisestä tehty päätös

(EY:n perustamissopimuksen 190 artikla (josta on tullut EY 253 artikla))

3. Maatalous Yhteinen maatalouspolitiikka Euroopan maatalouden ohjaus- ja tukirahastosta (EMOTR) maksettavaa rahoitusta koskevat periaatteet Yhteisön sääntöjen mukaiset menot Jäsenvaltioille kuuluva valvontavelvollisuus

(Neuvoston asetuksen N:o 729/70 8 artiklan 1 kohta)

4. Maatalous EMOTR Tilien tarkastaminen ja hyväksyminen Oikeusvarmuuden periaate Komission suorittama sovellettavien säännösten tulkinta Näiden säännösten sanamuodosta poikkeava tulkinta Velvoittamaton luonne

Tiivistelmä

1. Tilien tarkastamista ja hyväksymistä koskeva lopullinen päätös tehdään erityisessä kontradiktorisessa menettelyssä, jossa kyseisillä jäsenvaltioilla on kaikki edellytetyt menettelylliset takeet kantansa esittämiseksi.

( ks. 47 kohta )

2. EMOTR:sta rahoitettuja menoja koskevien tilien tarkastamisesta ja hyväksymisestä tehtyä päätöstä, jossa pieni osa ilmoitetuista menoista kieltäydytään hyväksymästä EMOTR:sta rahoitettavaksi, ei tarvitse perustella yksityiskohtaisesti, jos kyseinen hallitus on ollut tiiviisti mukana päätöksen valmisteluprosessissa ja on sen vuoksi ollut tietoinen niistä syistä, joiden perusteella komissio on katsonut, että EMOTR ei voi vastata riidanalaisista määristä.

( ks. 48 kohta )

3. Yhteisen maatalouspolitiikan rahoituksesta annetun asetuksen N:o 729/70 8 artiklan 1 kohdassa asetetaan jäsenvaltioille yleinen velvollisuus ryhtyä tarpeellisiin toimenpiteisiin sen varmistamiseksi, että EMOTR:sta rahoitettavat toimet todella on sääntöjenmukaisesti toteutettu, vaikka tässä yhteisön säädöksessä ei nimenomaisesti edellytetäkään minkään tietyn valvontamenetelmän käyttöönottamista.

( ks. 62 kohta )

4. Oikeusvarmuuden vaatimus edellyttää, että asianomaisten on pystyttävä saamaan normistosta tarkasti selville siitä aiheutuvien velvollisuuksien laajuus. Komissio ei siis voi EMOTR:n tilejä tarkastettaessa ja hyväksyttäessä valita sellaista tulkintaa, joka poikkeaa sovellettavan erityisnormiston sanamuodosta ja joka siis ei ole välttämätön.

Tästä seuraa, että kun yhteisön erityissäännöksissä jo vahvistetaan järjestelmä, joka takaa asianmukaisella tavalla hyvän varainhoidon ja menoihin liittyvän kustannusvaikuttavuuden, kyseistä alaa koskevista yleisistä säännöksistä ei voida johtaa sellaisia erityisiä lisävaatimuksia, joista ei säädetä näissä erityissäännöksissä ja joissa toimivaltaisille elimille ja niiden sopimuskumppaneille asetettaisiin lisävelvollisuuksia.

( ks. 7273 kohta )
Avainsanat

Tiivistelmä



Avainsanat

Kansainväliset sopimukset - ETY:n ja Turkin välinen assosiaatiosopimus - ETY-Turkki-assosiaatiosopimuksella perustettu assosiaationeuvosto - Työntekijöiden vapaata liikkuvuutta koskeva päätös - Perheiden yhdistäminen - Jäsenvaltion laillisilla työmarkkinoilla työskentelevän turkkilaisen työntekijän perheenjäsenten oikeus tehdä valitsemaansa palkattua työtä tässä jäsenvaltiossa - Oleskeluluvan jatkamisesta välittömästi seuraava oikeus

(ETY-Turkki-assosiaationeuvoston päätöksen N:o 1/80 7 artiklan 1 kohta)

Tiivistelmä

$$Turkin kansalainen, jolle on annettu lupa saapua jäsenvaltioon sen laillisilla työmarkkinoilla työskentelevän turkkilaisen työntekijän perheen yhdistämisen perusteella ja joka on asunut siellä säännönmukaisesti yli viisi vuotta ja ollut siellä tietyin keskeytyksin säännönmukaisesti eri työpaikoissa, ei menetä ETY-Turkki- assosiaationeuvoston päätöksen N:o 1/80 7 artiklan 1 kohdan toisessa luetelmakohdassa tarkoitettuja oikeuksia ja erityisesti oikeutta oleskelulupansa jatkamiseen vastaanottavassa jäsenvaltiossa, vaikka hänen oleskelulupansa oli kulunut umpeen ennen sitä päivää, jona hän toimitti sen jatkamista koskevan hakemuksen, jonka toimivaltaiset kansalliset viranomaiset hylkäsivät.

(ks. 67 kohta ja tuomiolauselma)
Avainsanat

Tiivistelmä



Avainsanat

1 Pääomien vapaa liikkuvuus - Rajoitukset - Lainasopimusten, myös toisessa jäsenvaltiossa tehtyjen, verottaminen jäsenvaltiossa - Välttämätön kansallisten verolakien ja -asetusten rikkomisen estäminen perusteena

(EY:n perustamissopimuksen 73 b artiklan 1 kohta sekä 73 d artiklan 1 kohdan b alakohta ja 3 kohta (joista on tullut EY 56 artiklan 1 kohta sekä EY 58 artiklan 1 kohdan b alakohta ja 3 kohta))

2 Pääomien vapaa liikkuvuus - Rajoitukset - Vain toisessa jäsenvaltiossa tehtyjen lainasopimusten verottaminen jäsenvaltiossa ei ole hyväksyttävää eikä perusteltua

(EY:n perustamissopimuksen 73 b artiklan 1 kohta ja 73 d artiklan 1 kohdan b alakohta (joista on tullut EY 56 artiklan 1 kohta ja EY 58 artiklan 1 kohdan b alakohta))

Tiivistelmä

1 EY:n perustamissopimuksen 73 b artiklan 1 kohtaa ja 73 d artiklan 1 kohdan b alakohtaa ja 3 kohtaa (joista on tullut EY 56 artiklan 1 kohta ja EY 58 artiklan 1 kohdan b alakohta ja 3 kohta) on tulkittava siten, että niissä ei kielletä jäsenvaltiota verottamasta antamansa lainsäädännön nojalla myös toisessa jäsenvaltiossa tehtyjä lainasopimuksia, jos vero koskee kaikkia kyseiseen jäsenvaltioon sijoittautuneita, tällaisen sopimuksen tekeviä luonnollisia henkilöitä ja oikeushenkilöitä sopimuspuolten kansallisuudesta tai sopimuksen tekopaikasta riippumatta.

Vaikka tällainen lainsäädäntö estää jäsenvaltiossa asuvia hyötymästä verottomuudesta, joka muuten saattaisi liittyä jäsenvaltion rajojen ulkopuolella myönnettyihin lainoihin, minkä johdosta jäsenvaltiossa asuvat henkilöt saattavat olla vähemmän halukkaita ottamaan lainaa toiseen jäsenvaltioon sijoittautuneelta pankilta, jolloin kyseessä on pääomanliikkeiden rajoitus, sen tarkoituksena on kuitenkin turvata asukkaiden yhdenvertaisuus verotuksessa estämällä kansallisesta verolainsäädännöstä johtuvien velvollisuuksien laiminlyönti, joten se on välttämätön jäsenvaltion verolakien ja -asetusten rikkomisen estämiseksi.

2 Jäsenvaltion lainsäädäntö, jonka mukaan leimavero peritään jäsenvaltioon sijoittautuneelta luonnolliselta henkilöltä tai oikeushenkilöltä, joka ottaa jäsenvaltion rajojen ulkopuolelta lainaa, josta ei tehdä erillistä asiakirjaa mutta joka merkitään lainansaajan kirjanpitoasiakirjoihin, mutta jonka mukaan kyseistä veroa ei peritä jäsenvaltiossa otetusta lainasta, josta ei tehdä erillistä asiakirjaa, on perustamissopimuksen 73 b artiklan 1 kohdan ja 73 d artiklan 1 kohdan b alakohdan (joista on tullut EY 56 artiklan 1 kohta ja EY 58 artiklan 1 kohdan b alakohta) vastainen.

Tällainen lainsäädäntö, joka sisältää säännöksen, joka on syrjivä lainanottopaikan perusteella, saattaa saada aikaan sen, että kyseisen jäsenvaltion asukkaat eivät halua ottaa lainaa toiseen jäsenvaltioon sijoittautuneilta pankeilta, jolloin kyse on pääomanliikkeiden rajoituksesta. Tällaista säännöstöä ei voida perustella tarpeella turvata asukkaiden yhdenvertaisuus verotuksessa, kun syrjintä asukkaiden välillä on vastoin tätä tavoitetta, eikä sillä, että pyritään estämään jäsenvaltiossa asuvia lainansaajia syyllistymästä vilpilliseen menettelyyn.
Avainsanat

Tiivistelmä



Avainsanat

Tavaroiden vapaa liikkuvuus - Määrälliset rajoitukset - Vaikutukseltaan vastaavat toimenpiteet - Teurastettavaksi tarkoitettujen elävien eläinten kuljetuksia koskevat rajoitukset - Kansainvälisten kuljetusten rajoittaminen, jota ei voida hyväksyä - Perustelut - Eläinten terveyden suojelu, josta ei ole kyse

(EY:n perustamissopimuksen 30, 34 ja 36 artikla (joista on muutettuna tullut EY 28-EY 30 artikla))

Tiivistelmä

EY:n perustamissopimuksen 30, 34 ja 36 artiklaa (joista on muutettuna tullut EY 28-EY 30 artikla) on tulkittava siten, että niiden vastaista on, että jäsenvaltio rajoittaa teurastettavaksi tarkoitettujen elävien eläinten maantiekuljetuksia säätämällä yhtäältä, että tällaisia kuljetuksia saadaan suorittaa ainoastaan lähimpään soveliaaseen valtion alueella sijaitsevaan teurastamoon, ja säätämällä toisaalta, että moottoriajoneuvo- ja tieliikennesäännöksiä noudattaen kuljetuksen enimmäiskesto on kuusi tuntia ja enimmäismatka on 130 kilometriä, jolloin moottoritiellä tosiasiallisesti ajetut kilometrit otetaan matkan pituutta laskettaessa huomioon vain puolella niiden määrästä.

Tällainen toimenpide nimittäin on kansainvälisten kuljetusten rajoitus, joka koskee sekä kyseessä olevan valtion alueelle tai sieltä pois suuntautuvia kuljetuksia että sen alueen kautta tapahtuvia kuljetuksia, eikä sitä voida perustella eläinten terveyden ja elämän suojelemista koskevilla syillä, koska on mahdollista ryhtyä tämä tavoite huomioon ottaen asianmukaisiin ja tavaroiden vapaata liikkuvuutta vähemmän rajoittaviin toimenpiteisiin.
Avainsanat

Tiivistelmä



Avainsanat

Euroopan yhteisöjen omat varat - Tuonti- tai vientitullien palauttaminen tai peruuttaminen - Asetuksen N:o 2454/93 905 artiklassa tarkoitettu erityistilanne, johon kuuluu kansallisten tulliviranomaisten velvollisuus lähettää tapaus komissiolle - Perusteet

(Neuvoston asetuksen N:o 2913/92 239 artikla; komission asetuksen N:o 2454/93 900 artiklan 1 kohdan a alakohta ja 905 artiklan 1 kohta)

Tiivistelmä

Seikkoja, joiden perusteella voidaan katsoa olevan kyseessä tietyistä yhteisön tullikoodeksista annetun asetuksen N:o 2913/92 soveltamista koskevista säännöksistä annetun asetuksen N:o 2454/93 905 artiklan 1 kohdassa tarkoitettu "erityistilanne, joka johtuu muista kuin asianomaisen vilpillistä menettelyä tai ilmeistä välinpitämättömyyttä osoittavista olosuhteista", ja jotka edellyttävät sitä, että komissio tutkii asiakirjat, on olemassa silloin kun asetuksen N:o 2913/92 239 artiklan taustalla oleva kohtuullistamistavoite huomioon ottaen todetaan, että on olemassa seikkoja, jotka ovat omiaan asettamaan hakijan poikkeukselliseen tilanteeseen suhteessa muihin samaa toimintaa harjoittaviin toimijoihin, ja kun asetuksen N:o 2454/93 900 artiklan 1 kohdan a alakohdan edellytykset tullien peruuttamiseksi hakijan hyväksi eivät täyty.
Avainsanat

Tiivistelmä



Avainsanat

1 Jäsenvaltiot - Velvoitteet - Direktiivien täytäntöönpano - Jäsenyysvelvoitteiden noudattamatta jättäminen - Perustelut, joita ei voida hyväksyä

(EY:n perustamissopimuksen 169 artikla)

2 Jäsenvaltioiden lainsäädännön lähentäminen - Vaarallisia aineita sisältävät paristot ja akut - Direktiivi 91/157/ETY - Jäsenvaltioiden velvollisuus laatia erityisohjelmia tiettyjen tavoitteiden saavuttamiseksi - Ulottuvuus

(Neuvoston direktiivin 91/157/ETY 6 artikla)

Tiivistelmä

1 Jäsenvaltio ei voi vedota sisäisen oikeusjärjestyksensä oikeussääntöihin, toimintatapoihin tai tilaan perusteena sille, ettei se ole noudattanut direktiivissä säädettyjä velvoitteita ja määräaikoja.

2 Vaarallisia aineita sisältävistä paristoista ja akuista annetun direktiivin 91/157/ETY 6 artiklassa säädetään, että jäsenvaltioiden on direktiivin tavoitteiden saavuttamiseksi laadittava toimintaohjelmia ja sen jälkeen tarkasteltava niitä sekä saatettava ne ajan tasalle säännöllisesti.

Tältä osin on tärkeää, että tällä tavoin velvoitetut jäsenvaltiot toimittavat komissiolle tiedoksi ne toimenpiteet, jotka ne aikovat hyväksyä tai joihin aikovat ryhtyä asianomaisilla aloilla. Komissio nimittäin pystyy ainoastaan näiden määrällisten ja ajallisten täsmennysten perusteella tämän jälkeen arvioimaan, edistävätkö direktiivin soveltamiseksi suunnitellut toimenpiteet todellisuudessakin direktiivin tavoitteiden saavuttamiseksi tarkoitettujen toimintaohjelmien toteuttamista.

Direktiivin 6 artiklan sanamuodosta ja direktiivin yleisestä rakenteesta seuraa, että erityisjätteiden kuten paristojen ja akkujen aiheuttamat erilaiset ongelmat on ratkaistava täsmällisessä määräajassa. Tältä osin on korostettava, että vaikka direktiivin tavoitteita vastaavia joitakin tuloksia on saavutettu ennen toimintaohjelmien toteuttamiselle direktiivissä säädetyn määräajan päättymistä, tämä ei vapauta jäsenvaltiota velvollisuudesta laatia siltä edellytetyt toimintaohjelmat.

Ohjelmina ei pidetä edellä mainitun 6 artiklan ensimmäisessä kohdassa määritettyjen tavoitteiden suuntaisia toimenpiteitä, jotka koostuvat ainoastaan sarjasta oikeussääntöjä tai tapauskohtaisia toimia eivätkä muodosta toisiinsa yhteydessä olevien tavoitteiden järjestynyttä rakennetta.
Avainsanat

Tiivistelmä



Avainsanat

Maatalous - Yhteinen markkinajärjestely - Viini - Syötäväksi tarkoitettujen viinirypäleiden tuotantoon tarkoitettujen lajikkeiden sisällyttäminen asetuksen N:o 1325/90 perusteella uusien viiniviljelmien istuttamista koskevaan kieltoon 31.8.1996 saakka

(Neuvoston asetuksen N:o 822/87, sellaisena kuin se on muutettuna asetuksella N:o 1325/90, 6 artiklan 1 kohta)

Tiivistelmä

Viinikaupan yhteisestä järjestämisestä annetun asetuksen N:o 822/87, sellaisena kuin se on muutettuna asetuksella N:o 1325/90, 6 artiklan 1 kohdan mukainen uusia viiniviljelmiä koskeva kielto ulottui asetuksen N:o 1325/90 mukaisesti 31.8.1996 saakka syötäväksi tarkoitettuja viinirypäleitä tuottaviin viiniviljelmiin. Kieltoa sovellettiin siten vuosina 1991 ja 1992 niihin lajikkeisiin, jotka oli tarkoitettu tällaisten viinirypäleiden tuotantoon.
Avainsanat

Tiivistelmä



Avainsanat

Yhteinen tullitariffi - Yhteisön tariffikiintiöt - Korvauksena uusien jäsenvaltioiden liittymisen vuoksi nousseista tulleista avatut riisin tuontikiintiöt - Asetus N:o 1522/96 - Laillisuus asiaa koskevien GATT-säännösten sekä suhteellisuusperiaatteen ja perusteluvelvollisuuden periaatteen kannalta - Harkintavallan väärinkäyttöä ei ole tapahtunut

(Tullitariffeja ja kauppaa koskevan yleissopimuksen XXIV artiklan 6 kohta; XXIV artiklan tulkinnasta tehtyä sopimusta koskevan muistion 5 kohta ja sitä seuraavat kohdat; neuvoston asetuksen N:o 1522/96 3, 4 ja 9 artikla)

Tiivistelmä

GATT-sopimuksen XXIV artiklan 6 kohdan mukaisesti Australian ja Thaimaan kanssa käytyjen neuvottelujen seurauksena tehtyjen sopimusten perusteella riisin ja rikkoutuneiden riisinjyvien tuontia koskevista tietyistä tariffikiintiöistä annetun asetuksen N:o 1522/96 3 ja 4 artiklan mukaan tuontitodistus annetaan vain yritykselle, jolla on hallussaan alkuperämaasta saatu vientitodistus, kun taas 9 artiklassa luetellaan edellytykset, joilla asiaan voidaan puuttua siinä tapauksessa, että yhteisön riisialaa uhkaavat häiriöt, ja muun muassa asetetaan kynnysmäärä tiettyjä tuotteita varten. Koska yhteisö on kyseiset säännökset antaessaan tarkoittanut panna täytäntöön GATT-sopimuksen yhteydessä hyväksytyn erityisvelvoitteen eli sopimisen asianomaisten kolmansien maiden kanssa molempia osapuolia tyydyttävistä korvaavista toimenpiteistä, jotta voitaisiin ottaa huomioon eräiden tullien nousu, joka johtuu siitä, että uudet jäsenvaltiot alkoivat soveltaa yhteistä tullitariffia, velvoitteen on yhteisön ja kolmansien maiden päästyä edellä mainitulla tavalla sopimukseen katsottava tulleen täytetyksi, eikä se siten voi olla asetuksen lainmukaisuuden arvioinnin perustana.

On ilmeistä, ettei asetuksen 3 ja 4 artiklassa tarkoitettu hallinnointijärjestelmä eikä myöskään asetuksen 9 artiklassa tarkoitettu puuttumisjärjestelmä loukkaa suhteellisuusperiaatetta, eikä puuttumisjärjestelmä ole perusteluiltaan puutteellinen tai merkitse harkintavallan väärinkäyttöä.
Avainsanat

Tiivistelmä



Avainsanat

1 Verotus - Jäsenvaltioiden lainsäädännön yhdenmukaistaminen - Liikevaihtoverot - Yhteinen arvonlisäverojärjestelmä - Veron palautus maan alueelle sijoittautumattomille verovelvollisille - Verovelvollisen velvollisuudet - Alkuperäisen laskun tai tuontiasiakirjojen esittäminen - Jäsenvaltioiden mahdollisuus hyväksyä laskujen tai tuontiasiakirjojen jäljennöksen esittäminen alkuperäisen asiakirjan kadottua, kun verovelvollinen ei ole vastuussa katoamisesta - Hyväksyttävyys - Edellytykset

(Neuvoston direktiivin 79/1072/ETY 3 artiklan a alakohta)

2 Verotus - Jäsenvaltioiden lainsäädännön yhdenmukaistaminen - Liikevaihtoverot - Yhteinen arvonlisäverojärjestelmä - Veron palautus maan alueelle sijoittautumattomille verovelvollisille - Veronpalautuksen saamista varten esitettävät asiakirjat - Syrjintäkiellon periaate - Jäsenvaltioiden velvollisuus hyväksyä verovelvollisten sijoittautumispaikasta riippumatta ne todistuskeinot, jotka sallitaan ainoastaan maan alueelle sijoittautuneille verovelvollisille

(EY:n perustamissopimuksen 6 artikla; neuvoston direktiivi 79/1072/ETY)

Tiivistelmä

1 Jäsenvaltioiden liikevaihtoverolainsäädännön yhdenmukaistamisesta - maan alueelle sijoittautumattomille verovelvollisille suoritettavaa arvonlisäveron palautusta koskevat yksityiskohtaiset säännöt - annetun kahdeksannen direktiivin 79/1072/ETY 3 artiklan a alakohtaa on tulkittava siten, että sen vastaista ei ole, että jäsenvaltio säätää kansallisessa oikeudessaan tähän jäsenvaltioon sijoittautumattoman verovelvollisen mahdollisuudesta näyttää toteen oikeutensa veronpalautukseen esittämällä kyseessä olevan laskun tai tuontiasiakirjan jäljennöksen, kun lasku tai asiakirja on kadonnut eikä verovelvollinen ole vastuussa katoamisesta, sekä kun palautushakemuksen perustana ollut liiketoimi on suoritettu eikä riskiä myöhemmistä palautushakemuksista ole.

Johdannaisessa oikeudessa on noudatettava yleisiä oikeusperiaatteita ja etenkin suhteellisuusperiaatetta. Sen mahdollisuuden poissulkeminen, että jäsenvaltio voisi hyväksyä veron palautusvaatimuksen tällaisissa poikkeuksellisissa tapauksissa, ei ole tarpeen kahdeksannen direktiivin yleisen tavoitteen saavuttamiseksi eli veropetoksien tai veronkierron estämiseksi.

2 Perustamissopimuksen 6 artiklassa esitetty ja kahdeksannen direktiivin 79/1072/ETY viidennessä perustelukappaleessa toistettu syrjintäkiellon periaate edellyttää, että silloin kun jäsenvaltioon sijoittautuneella verovelvollisella on mahdollisuus näyttää toteen oikeutensa arvonlisäveron palautukseen esittämällä laskun jäljennös tai valokopio, kun sille on lähetetty alkuperäinen lasku, joka on sittemmin kadonnut siten, että verovelvollinen ei ole vastuussa katoamisesta, tällainen mahdollisuus annetaan myös verovelvolliselle, joka ei ole sijoittautunut tähän jäsenvaltioon, jos palautushakemuksen perustana ollut liiketoimi on suoritettu eikä ole olemassa riskiä myöhemmistä palautushakemuksista.
Avainsanat

Tiivistelmä



Avainsanat

Maatalous - Yhteinen maatalouspolitiikka - Elintarvikeapu - Täytäntöönpano - Rasvattoman maitojauheen, voin ja voiöljyn hankkimista ja toimittamista elintarvikeapuna koskeva tarjouskilpailu - Tarjouskilpailun voittajan velvollisuudet - Toimituksen suorittaminen säädetyssä määräajassa - Toimituksen laiminlyönti - Seuraamukset - Kaikista lisäkustannuksista vastaaminen asetettua vakuutta huomioon ottamatta - Vakuuden määrää ei saada vähentää vahingonkorvauksena maksettavasta määrästä

(Komission asetuksen N:o 1354/83 25 artiklan 1 kohdan ensimmäinen alakohta ja 26 artiklan 6 kohta)

Tiivistelmä

Yksityiskohtaisista yleissäännöistä rasvattoman maitojauheen, voin ja voiöljyn hankkimisesta ja toimittamisesta elintarvikeapuna annettua komission asetusta N:o 1354/83 on tulkittava niin, että tarjouskilpailun voittaja, joka jättää toimittamatta kyseessä olevan tavaran asetetussa määräajassa ilman, että syynä tähän olisi ylivoimainen este, vastaa kaikista laiminlyönnistään aiheutuvista taloudellisista seuraamuksista tämän asetuksen 25 artiklan 1 kohdan ensimmäisen alakohdan mukaisesti myös silloin, kun tarjouskilpailuvakuudet on pidätetty kyseisen asetuksen 26 artiklan 6 kohdan nojalla, ja ilman, että vakuudet voitaisiin vähentää tavaran toimittamatta jättämisestä aiheutuneiden vahinkojen korvaamiseksi asetuksen 25 artiklan 1 kohdan ensimmäisen alakohdan nojalla maksettavista summista.